– ધર્મ એ નિષ્ઠાપૂર્વક કર્તવ્ય નિભાવવાની વાત છે. પછી તે ગમે તે કામ હોય! તે સુથારનું કામ હોય, મિલ-કારખાનામાં કાર્ય કરતાં મજૂરોનું કામ હોય કે પછી સેવાનું કામ હોય. પોતાના જે-તે કામમાં ખંતપૂર્વક, સાચા મનથી રચ્યા-પચ્યા રહો, એને શક્ય એટલી મહેનતથી પૂર્ણ કરો અને પ્રમાણસર જશ મેળવો! ઈશ્વરે આપણું સર્જન કર્યું છે આથી એને આપણા કર્મમાં સવિશેષ રસ હોય એ સ્વાભાવિક છે ! અને… તમે મહેનત – નિષ્ઠાપૂર્વક તમારું કામ કરો છો તો એનું પરિણામ તમારી પાસે જ હશે… એ ક્યાં જશે…? પણ પરિણામ સારું-માઠું બંને હોય! સારા કર્મો સારા પરિણામ તરફ દોરે છે, જયારે દુષ્કર્મો માઠું વાવાઝોડું લઈને જ આવે છે – પરિણામ નક્કી કરનાર ઈશ્વર જ છે. તેથી જ પુરુષાર્થ અને ધર્મનો સમન્વય જ આપણને ઈશ્વરની એક જાતની અનુભૂતિ કરાવે છે – જે આપણા આત્મામાં વસે છે !